open-index/open-wikipedia-markdown huggingface dataset:
חאן מנולי

שמאל|ממוזער|250px|חאן מנולי
**חאן מנולי** הוא מבנה ברחוב בית אשל 11 ביפו הקרוי על שם בעליו הארמני שאה מנוליאן שהיה הקאוואס של הקונסול האוסטרי ביפו.

## היסטוריה
המבנה שכן בלב האזור המסחרי שבכניסה לעיר, בין סוק א-דיר, "השוק היווני" שמצפון וממזרח לו, לבין השוק שברחוב יפת מדרום וממערב לו. הוא שימש כחאן חשוב לסוחרים שהגיעו לסחור ביפו, וכתחנת מעבר לרבים מראשוני העלייה הראשונה עד העלייה הרביעית. כמקובל בחאנים רבים באימפריה העות'מאנית, שילב הבניין בין אכסניה ששכנה בקומה השנייה, ובין מחסן סחורות בקומת הקרקע. עוד שכנו מחסנים בחצר ובמקום היו גם אורוות לאחסון בהמות המסע של הסוחרים וכן לבעלי החיים שהובאו ליפו  בטרם נמכרו או לאחר שנקנו. 

המבנה שימש כמרכז ציבורי ופוליטי של הקהילה היהודית בעיר, ובו המתינו חולים שהובאו ליפו עד שיימצא רופא שיבוא לבקר אותם. חולים אשר לא היה בידם כסף כדי לשלם את הוצאות האשפוז בבית החולים שער ציון שבעיר, נותרו לעיתים במבנה החאן. מחזיתו של החאן יצאו דיליז'נסים לירושלים וליעדים נוספים בעורפה של יפו, כך שהמקום שימש גם בתור תחנה מרכזית לכרכרות ולעגלות. המבנה כונה על ידי משה סמילנסקי בכינוי "מרכז המושבות ביפו", ובסביבתו שכנו מוסדות אשר סייעו לקליטת העולים, ובהם ועד חובבי ציון והמשרד הארצישראלי. שנים רבות ניהלו את החאן הזוג ישראל ורבקה כהן. הערבים שיבשו את שמו של ישראל-שרול וקראו לו "סרור" ואת המבנה כינו "חאן סרור". 

בשנים 2005-2006 עבר המבנה שיפוץ מקיף והוא ניכר בשורת הקשתות שבקומת הקרקע שלו, הסוגרות על ארקדה. בקומה השנייה תלויה מרפסת מוארת, אליה מובילות דלתות מסוגננות רבות, ומעליהן שורת חלונות עגולים. על גג המבנה שלושה חלונות מעוגלים הניצבים במעין אנטבלטורה. בעבר בלטו בחזית המבנה "קורות ברזלים" מתחת לארקדות החזית כדי למנוע קריסה של המבנה.

## לקריאה נוספת
* משה סמילנסקי,  **מרכז המושבות ביפו** - 1890 (בתוך) אברהם יערי, זכרונות ארץ ישראל - כרך ב'.
*משה סמילנסקי, **משפחת האדמה**, ספר ראשון, הוצאת עם עובד, תשי"ד.

## קישורים חיצוניים

קטגוריה:יפו: מבנים
מנולי
קטגוריה:אתרי מורשת במחוז תל אביב
קונבאייר 990

**קונבאייר 990 קורונאדו** (באנגלית: **Convair 990 Coronado** או **CV-990**) הוא מטוס סילון צר-גוף שנבנה על ידי קונבאייר. מטוס זה הוא גרסה גדולה יותר לדגם 880, גרסה שכללה הגדלת תא הנוסעים וחיזוק קורות התמך של הכנפיים, במטרה להשיג יציבות רבה יותר בטיסה מהירה.
המטוס נבנה בשנות ה-60 המוקדמות של המאה ה-20, הכיל מקום ל־120 נוסעים (דגם 990A) ונועד למלא את הנישה של מטוס בגודל בינוני המסוגל להגיע לטווחים ארוכים.

כ-20 חברות תעופה בעולם השתמשו במטוס זה עבור טיסות בטווחים בינוניים עד ארוכים עד הופעתם של דגמי הבואינג החדשים באותה תקופה, בואינג 727 ובואינג 720 אשר התאימו יותר לדרישות חברות התעופה השונות. הקונבאייר 990 נדחק לשוליים והזמנות ייצור רבות בוטלו. כתוצאה מכך, נסגר קו הייצור של מטוסי קונבאייר לחלוטין לאחר שיוצרו רק 37 מטוסים.

## לקריאה נוספת
* Convair 990 CV-990 - באתר Global Security. 

## קישורים חיצוניים

## הערות שוליים

קטגוריה:מטוסי נוסעים
קטגוריה:קונבאייר
סאמאלאהדנמקי

**אתר הקבורה מתקופת הברונזה בסאמאלאהדנמקי** (פינית **Sammallahdenmäen pronssikautiset röykkiöhaudat**; שוודית **Bronsåldersgravrösena i Sammallahdenmäki**) ליד העיר לאפי בדרום-מזרח פינלנד הוא אתר קבורה השוכן על גבעה ומתוארך לתקופה שבין שנת 1500 לפנה"ס ועד 500 לפנה"ס. כשהאתר היה פעיל הוא שכן לחופי מפרץ בוטניה אך נסיגת מי הים הביאה לכך שכיום הוא מרוחק ממנו מרחק של כ-15 ק"מ. המקום הנחשב לאתר הקבורה מתקופת הברונזה החשוב בסקנדינביה, הוכרז בשנת 1999 כאתר מורשת עולמית. 

ימין|ממוזער|200px|מראה באתר
אתרי תרבות הברונזה באזור השתרעו לאורך חופיה המערביים של פינלנד ובאיי הארכיפלג במפרץ בוטניה. התרבות פרחה במחצית השנייה של האלף ה-2 לפנה"ס ובמחצית הראשונה של האלף ה-1 לפנה"ס, וחפצי ארד נמצאו באזור בשפע למרות שארד הוא סגסוגת של נחושת ובדיל שאינם מצויים באדמות המקום, ועל כן הובאו אליו ממרחקים. ערכם ההיסטורי והתרבותי של הממצאים רב בשל כך שהם נקשרו לאתרי קבורה ופולחן דוגמת תילי אבנים (Cairn) וקברים אחרים. למעלה מ-3000 תילי אבנים הוקמו מסלעים במקומות הצופים אל הים לאורך חופי פינלנד. הם מכילים שרידי אדם שנקברו במקום או שנשרפו לצד חפצים שונים שהושמו בקברים.

אתר הקבורה על גבעת סאמאלאהדנמקי הוקם על ידי כת עובדי השמש. האתר משתרע לאורך קו הרכס והמורדות העליונים של גבעה באורך 700 מטר. בתחילה הייתה הגבעה במקום קרחת מעצים, ועל כן נשקף ממנה נוף אל הים והיא הייתה חשופה אל אור השמש מכל כיווניה. במקום 33 תילי אבנים המסמנים קברים, וזהו אתר הקבורה הגדול מסוגו בפינלנד. 28 מתילי האבנים מתוארכים בוודאות לתקופת הברונזה המוקדמת למרות שבאתר זה לא נמצאו חפצי ארד. תילי האבנים נבנו מסלעי גרניט שנחצבו במורדות הגבעה או שנמצאו במקום עצמו, והם מסווגים למספר קבוצות בהתאם לצורתם וגודלם - תילים קטנים ונמוכים, תילי אבנים גדולים ותילים עגולים מוקפים בקירות העשויים מסלעי אבן. שניים מהתילים במקום היו בין ארבעת התילים הראשונים שנחקרו באתר בשנת 1891 ונחשבים ליוצאי דופן: 
* "תל האבנים הארוך של הוילו" (Huilun pitkä raunio) בנוי בצורת אליפסה באורך של 24 מטר וברוחב של כ-8 מטר. הוא הורחב בשלוש הזדמנויות ולא נמצאו בו שרידי עצמות אלא פחם עץ ותו לא. 
* תל "רצפת הכנסייה" (Kirkonlaatia) בנוי בצורת מלבן. אורכו 16 מטר, רוחבו 9 מטר וגובהו חצי מטר. הוא שטוח ונעדר קיר חיצוני ושכבת האבנים שבו דקה יותר במרכזו. חפירות בתל זה גילו מבנה פנימי שייעודו אינו ברור.

## קישורים חיצוניים

* המקום באתר רשות העתיקות הלאומית

קטגוריה:פינלנד: אתרי מורשת עולמית
קטגוריה:פינלנד: בתי קברות
קטגוריה:פינלנד: היסטוריה
ואנדה (מחוז)

**ואנדה** (בצרפתית: **Vendée**) הוא מחוז וחבל ארץ בצרפת הנקרא על שמו של נהר ואנדה החוצה אותו ממזרח למערב.

## גאוגרפיה
המחוז נמצא בחבל הארץ פיי דה לה לואר ועיר הבירה שלו היא לה רוש-סור-יון.

מלחמות הוואנדה (1793–1796) היו התקוממויות אנטי-מהפכניות במערב צרפת במהלך המהפכה הצרפתית. הראשונה והחשובה ביותר התרחשה בשנת 1793 בחבל ואנדה רבתי, שכלל חלקים נרחבים ממחוזות הלואר תחתית (הלואר האטלנטי), מן ולואר, דה-סוור. באזור זה שהפך לקתולי אדוק, המהפכה של שנת 1789 התקבלה בהתלהבות מועטה. הסימנים הראשונים לאי שביעות רצון בולטת הופיעו עם חקיקת  חוקת הכמורה (יולי 1790) שהנהיגה פיקוח קפדני על הכנסייה הקתולית.

## ערים
* **לה רוש-סור-יון** (*La Roche-sur-Yon*) 
* **שאלאן** (*Challans*) 
* **לה סאבל ד'אולון** (*Les Sables-d'Olonne*)
* **לה-ארבייה** (*Les Herbiers*) 
* **פונטנה-לה-קונט** (*Fontenay-le-Comte*)

## אטרקציות
* **פוי דו פו** *Le Puy-du-Fou*

## קישורים חיצוניים

* 

* אתר המועצה הכללית

## הערות שוליים

קטגוריה:פיי דה לה לואר: מחוזות
שפת סתרים

**שפת סתרים** או **לשון סתרים** היא שיטה להפעלת מניפולציות על מילים מדוברות, כך שיהפכו בלתי מובנות לשומע בלתי מיומן. בשפות סתרים משתמשות קבוצות המעוניינות להסתיר את תוכן שיחותיהן מזרים. שפת הבי"ת היא דוגמה לשפת סתרים המופעלת על העברית. דוגמאות נוספות הן Pig Latin, שפת סתרים המופעלת באנגלית ובשפות נוספות (ההברה  הראשונה מועברת לסוף המילה ומוסיפים אחריה "ay") ו-Verlan, המופעלת על צרפתית (החלפת סדר ההברות ויצירת אנגרמות).

בכל שפה כזו משתמשים בטרנספורמציה, פשוטה בדרך כלל, להצפנת השפה המקורית. דובר מיומן מסוגל לקודד את שפתו לשפת הסתרים ולפענח דיבור בה, בקצב הדיבור הרגיל. מאזינים שאינם מכירים את מפתח ההצפנה או אינם מיומנים בשפת הסתרים יקלטו רק ג'יבריש.

שפות סתרים מועברות בדרך כלל בעל פה. כתיבתן אפשרית, אך לרוב אינה מעשית, כיוון שהיא עלולה להיות מאויתת באופן בלתי אחיד, במגוון איותים.  

שפות סתרים משמשות לרוב ילדים, כאמצעי ליכוד קבוצתי וכמשחק מיומנות דיבור. מילים שנוצרו בשפת הסתרים עשויות להיטמע בסלנג של שפת המקור. מילים עבריות ששוקעו בשפות היהודיות שימשו לעיתים כשפת סתרים של יהודים, למניעת הבנה על ידי גויים, כגון שפת הלכודיש בכפר שופפלוך בגרמניה.  

ישנן שפות סתרים שהשימוש בהן כה נפוץ עד כי בפועל אינן יכולות לשמש למטרת הסתרה, שכן כמעט כל דובר של שפת המקור, גם אם אינו מיומן בדיבור בשפת הסתרים, מכיר את עקרון ההצפנה שלה.  

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:הצפנה
קטגוריה:משחקי מיומנות דיבור
ספינגוליפיד

שמאל|ממוזער|350px|המבנה הכללי של ספינגוליפיד
**ספינגוליפידים** (Sphingolipid) הם קבוצה של ליפידים הנגזרים מהאמינו אלכוהול האליפטי ספינגוזין. ספינגוליפידים הם חלק מהליפידים הבונים ממברנות ביולוגיות. הספינגוליפידים מצויים בעיקר ברקמות עצבים והם בעלי תפקיד חשוב בהעברת אותות ובזיהוי התא.

## מבנה
ספינגוליפידים בנויים משלד של ספינגוזין אשר מחובר, בצידו האחד, לקבוצות פולריות כמו אתנולאמין, סרין או כולין, ובצידו השני מחובר, בקשר אמידי, לקבוצת אציל (בדרך כלל חומצת שומן). 
בנוסף לשייר ההידרופובי של קבוצת השומן, לספינגוליפידים יש קבוצה אליפטית (ולכן הידרופובית) שנייה, שמקורה מהשלד של ספינגוזין קבוצה זו תהיה קבועה לכל הספינגוליפידים, בעוד שהקבוצה שמקורה בחומצת שומן יכולה להשתנות, באורכה ובדרגת הרוויה שלה בין ספינגוליפידים שונים.

## סוגי ספינגוליפידים
ישנם שלושה סוגים עיקריים של ספינגוליפידים:
#**[[סרמיד]]ים** הסוג הפשוט ביותר של ספינגוליפיד. הם מכילים שרשרת חומצת שומן המחוברת דרך קשר אמידי לספינגוזין.
#**[[ספינגומיילין|ספינגומיילינים]]** מכילים מולקולות של פוספורילכולין או פוספורואתנולאמין המחוברות בקשר אסטרי לקבוצה ה-1-הידרוקסי של הסרמיד.
#**ה[[גליקוספינגוליפיד]]ים**. סרמיד עם סוכר אחד או יותר המחוברים בחיבור בטא-גליקוזידי בעמדה ה-1-הידרוקסיל. ניתן למיין את קבוצת הגליקוספינגוליפידים לתתי הקבוצות: סרברוזידים וגנגליוזידים. בסרברוזידים קיים גלוקוז יחיד או גלקטוז ב-1-הידרוקסי, ובגנגליזידים קיימים, לכל הפחות, שלושה סוכרים, אשר אחד מהם חייב להיות חומצה סיאלית.

## פעילות
ספינגוליפידים מסונתזים ברשתית התוך-פלזמית (ER) ובגולג'י והם נפוצים בעיקר בממברנה הציטופלסמתית (35%-20%) ובאנדוזומים, שם הם מבצעים את רוב תפקודיהם. בנוסף, הם עוברים בין אורגנלות. העברה מתבצעת על ידי ואסיקולות ועל ידי טרנספורט מונומרי בציטוזול. הספינגוליפידים נעדרים מהמיטוכונדריה ומהרשתית התוך-פלזמית.

נוטים להאמין כי ספינגוליפידים מגנים על פני התא מפני פקטורים סביבתיים מזיקים על ידי יצירת מעטפת דו שכבתית ליפידית, המספקת הגנה כימית ויציבה מכנית. נמצא כי מספר קומפלקסים של ספינגוליפידים מעורבים בפעילויות ספציפיות כגון זיהוי התא והעברת אותות (סיגנלים). היכולת לשמש בהעברת אותות קשורה בעיקר לאינטראקציות ספציפיות של קבוצה סוכרית הקשורה לליפיד (גליקוליפיד) עם ליפידים דומים או חלבונים הנמצאים בתאים שכנים.

לאחרונה, צורות פשוטות של ספינגוליפיד כמו סרמיד וספינגוזין-1-פוספט, נתגלו כמתווכים בשרשרת מעבר האותות המעורבת בתהליך האפופטוזה (מוות תאי מתוכנן), ברבייה ובלחץ.

## לקריאה נוספת

* Grisham & Garret (2005). *Biochemistry* (3rd ed.). Thomson Brooks/Cole.


## קישורים חיצוניים

* 

קטגוריה:ליפידים
קטגוריה:ביוכימיה
USA 193

**USA 193** (ידוע גם בשמות **NRO שיגור 21**, **NROL-21**, או **L-21**) היה לוויין ריגול צבאי אמריקני. הלוויין היה בבעלות ה-National Reconnaissance Office, שהיא אחת מסוכנויות הביון של ממשלת ארצות הברית. אופן פעולתו ותפקידו של הלוויין הם בגדר סוד מדינה בארצות הברית. שיגורו של הלוויין USA 193 היה השיגור הראשון שבוצע עבור ממשלת ארצות הברית בחוזה עם United Launch Alliance – ULA שהיא חברה העוסקת בשיגורים לחלל. הלוויין הושמד בהצלחה על ידי טיל של מערכת SM-3, שנורה מספינת מלחמה אמריקנית ממערב להוואי ב-21 בפברואר 2008.

## נתוני שיגור
* יום השיגור: 14 בדצמבר 2006, בשעה 21:00:00 זמן אוניברסלי מתואם.
* כלי השיגור: טיל דלתא 7920-II של United Launch Alliance
* אתר השיגור: בסיס חיל האוויר ונדנברג, בקליפורניה.
* נתוני מסלול בחלל: אף שלא התפרסמו נתונים רשמיים, על פי תצפיות חובבים המסלול היה 349 ק"מ × 365 ק"מ × 58.48°. ביום 11 בפברואר 2008 הלוויין נצפה במסלול 255 ק"מ × 268 ק"מ × 58.48°, וב-19 בפברואר 2008 במסלול 244 ק"מ × 261 ק"מ × 58.50°. ניתן ללמוד מנתונים אלה כי מסלולו של הלוויין הלך ודעך לקראת חדירה לאטמוספירה

## התקלה ודעיכת המסלול
אף ששיגור הלוויין וכניסתו למסלול היו מוצלחים, הלוויין איבד קשר עם תחנת הבקרה שעות לאחר השיגור.

דיווחים בלתי רשמיים ראשונים, ממקורות בממשל האמריקני, על לוויין ריגול אשר מסלולו הולך ודועך לקראת כניסה לאטמוספירה בתוך שבועות ספורים, התפרסמו בסוף חודש ינואר 2008. דיווח זה לא הפתיע חובבי חלל העוסקים בתצפיות על לוויינים סביב כדור הארץ, אשר עקבו אחר הלוויין.

## חומרים מסוכנים בלוויין
על פי דיווחי הסוכנות האמריקנית לניהול מצבי חירום (אנגלית: Federal Emergency Management Agency – FEMA) הלוויין הכיל שני חומרים מסוכנים: הידרזין ובריליום. על פי השערות שונות הלוויין הכיל אף מקור כוח גרעיני, זאת בניגוד לדיווחים רשמיים של ארצות הברית. ב-29 בינואר 2008 פרסמה סוכנות הידיעות Associated Press כי גנרל בחיל האוויר האמריקני אמר כי נעשות תוכניות למניעת התרסקותו של הלוויין באטמוספירה עקב חשש שיפול באזור צפון אמריקה.

## השמדת הלוויין
גיבוש תוכנית להשמדת הלוויין USA 193 בעזרת שיגור טיל לעברו החל בחודש ינואר 2008, ב-12 בפברואר 2008 נתן הנשיא בוש את אישורו לתוכנית. גורמים רשמיים אמריקנים הכחישו כי פעולת השמדת הטיל נועדה למנוע נפילת טכנולוגיה סודית לידי ידיים זרות וכן הכחישו כי השיגור בא בתגובה לניסוי שערכה ממשלת סין בשנת 2007 בטיל נגד לוויינים. אף שארצות הברית הביעה התנגדות עזה לניסוי הסיני בנשק נגד לוויינים, אשר הותיר כמות גדולה של פסולת חלל, גורמים רשמיים אמריקנים התעקשו כי אין הקבלה בין הניסוי הסיני לבין השמדת הלוויין USA 193, כיוון שהאחרון היה במסלול נמוך הרבה יותר והשברים שיוותרו מהשמדתו יכנסו לאטמוספירה כנראה בתוך שבועות וכי הכמות הגדולה של החומר המסוכן הידרזין הצדיקה את השמדתו.

המטרה המוצהרת העיקרית בהשמדת הלוויין הייתה לנקב את מכל הדלק של הלוויין ולרוקן כ-450 ק"ג של הידרזין בטרם יכנס לאטמוספירה. על פי דיווח הפנטגון ב-21 בפברואר 2008, במבצע קרח שרוף, שוגר טיל מדגם SM-3 מסיירת טילים אמריקנית, אשר פגע בלוויין בגובה של כ-247 ק"מ מעל האוקיינוס השקט, במהירות של כ-36,667 קמ"ש.

## קישורים חיצוניים

* 

## הערות שוליים

קטגוריה:לוויינים אמריקאיים
קטגוריה:לוחמת חלל
קטגוריה:לווייני ריגול
גלוקוקינאז

**גלוקוקינאז** נקרא גם הקסוקינאז IV הוא אנזים קינאזי, כלומר מזרז הוספת קבוצת זרחה למולקולה אחרת, אשר מזרז הוספת זרחה לגלוקוז על פחמן מספר 6 בתהליך הנקרא זרחון. בכך הגלוקוז המשמש כסובסטרט הופך לגלוקוז-6-פוספט (G6P). תגובה זו היא הראשונה בתהליך הגליקוליזה. גלוקוקינז מצוי בעיקר בהפטוציטים ובתאי בטא בלבלב של בני אדם ושל רוב בעלי החוליות. עם זאת, ניתן למצוא אותו גם במעי ובמוח בכמויות קטנות. לגלוקוקינאז תפקיד חשוב בוויסות מטבוליזם של פחמימות בשל היותו גלאי גלוקוז. גלוקוקינאז מווסת את פעילות התא כתגובה לעליה או לירידה בכמות הגלוקוז כמו שקורה בשובע לאחר ארוחה או בזמן רעב. פגיעה בפעילות אנזים זה עלולה לגרום לסוכרת לא סטנדרטית או לחלופין להיפר גליקמיה. 

גלוקוקינאז הוא איזואנזים מסוג הקסוקינאז המקושר הומולוגית, לפחות לשלושה הקסוקינאזים אחרים כלומר הוא שייך לקבוצת אנזימים המזרזים את אותה הריאקציה, שבה מוסף לסוכר בעל שישה פחמנים קבוצת זרחה. בנוסף לכך לגלוקוקינאז יחד עם שלושה אנזימים מאותה הקבוצה יש אב קדמון אבולוציוני משותף. אף על פי כן, גלוקוקינאז מקודד על ידי גן נפרד, ויש לו תכונות קינטיות שונות משאר ההקסוקינאזים הגורמות לו לפעול שונה מהם תחת אותם נתונים ה. האפיניות של גלוקוקינאז לסוכר נמוכה יותר ובשל כך ריכוז הסוכר משפיע מאוד על פעילותו. כמו כן הוא אינו מעוכב על ידי תוצר הריאקציה אותה הוא מזרז G6P. 

גלוקוקינאז יכול לבצע את פעולת זרחון הגלוקוז רק כאשר ריכוז הסובסטרט גבוה מספיק. קבוע המיכאליס-מנטן (Km) של הגלוקוקינאז גבוה פי 100 מזה של הקסוקינאז І, ІІ, ІІІ. קבוע זה מייצג את מידת היציבות של אנזים מחובר לסובסטרט, ככל שהקבוע יותר גבוע כך יציבותם יותר רעועה.

## סובסטרטים ותוצרים של גלוקוקינאז

עיקרון הסובסטרט בחשיבות הפיזיולוגית הוא הגלוקוז, והתוצר הכי חשוב הוא G6P . הסובסטרט הנוסף שממנו נלקח הפוספט הוא ATP. הגרסה הפשוטה לתגובת הגלוקוקינאז:Glucose + ATP -> Glucose-6-phosphate + ADP
מרכז|ממוזער|520x520 פיקסלים|הריאקציה המזורזת
ה-ATP משתתף בתגובה כאשר הוא מוצמד למגנזיום כקופקטור. יתר על כן, תחת תנאים מסוימים גלוקוקינאז, כמו האקסוקינאזים אחרים, יכול לזרחן הקסוז (חד סוכר עם 6 פחמנים) ומולקולות אחרות שדומות מספיק. לכן יותר מדויק לתאר תגובת הגלוקוקינאז הכללית כך: 

Hexose + MgATP^2- -> Hexose-PO3^2- + MgADP^- + H+ 

בין הסובסטרטים אותם מסוגל לזרחן גלוקוקינאז נמצאים מנוז, גלקטוז וגלוקוזאמין, אבל הזיקה של גלוקוקינאז למולקולות אלו דורשת ריכוזים אשר לא נמצאים בתאים באופן טבעי על מנת לאפשר פעילות משמעותית.

## מבנה
גלוקוקינאז הוא חלבון מונומרי בעל 465 חומצות אמינו ומשקל מולקולרי באזור 50 קילו דלטון. באנזים לפחות שני שקעים, האחד חלק מן האתר הפעיל שקושר גלוקוז ו-MgATP, והשני ככל הנראה משמש כמקום קישור למאקטב אלוסטרי.

## קינטיקה

## מנגנון

## גנטיקה

## ויסות פעילות האנזים

## קישורים חיצוניים
* כתבה על מעורבות גלוקוקינאז בייצור תאי בטא בלבלב

## הערות שוליים

קטגוריה:אנזימים
הליגה הספרדית בכדוריד

**הליגה הספרדית בכדוריד** או **ליגת אסובל** היא הליגה הספרדית הבכירה בכדוריד. הליגה הוקמה ב-1958 בשם "ליגת הכבוד", ובשנת 1990 שונה שמה לליגה אסובל. בליגה משחקות 16 קבוצות.

## היסטוריה
ליגה אסובל בשנת 1958 בשם "ליגת הכבוד" תחת איגוד הכדוריד הספרדי, אך בשנת 1984 עברה הליגה להתנהל תחת ארגון קבוצות הכדוריד, המכונה בשם Asobal. ב-1990, לקחה אסובל את האחריות על הליגה, ושינתה את שם הליגה ל-ליגה אסובל.

## שיטת המשחקים
*בליגה משחקים 30 מחזורים, כאשר אין משחקי הכרעה בשיטת פלייאוף.
*בחודשים ינואר ופברואר, הליגה יוצאת לפגרת החורף, כמו בליגות אחרות באירופה.
*קבוצה שמנצחת משחק, זוכה ב־2 נקודות. קבוצה שמסיימת משחק בתוצאת תיקו, מרוויחה נקודה בלבד, וקבוצה שמפסידה לא מקבלת נקודות.
*אם 2 קבוצות מסיימות באותו סכום נקודות, הם הולכות למשחק הכרעה בו נקבעת האלופה.

## קבוצות
בליגה משחקות כיום 16 קבוצות:
*אקדמיקה אוקטביו
*אתלטיקו מדריד
*אלסר פורטנו סגונטו
*אמאיה סן אנטוניו
*ברצלונה
*קאחה אראגון
*סיודד
*קוארטו ויאדוליד
*גרנולס
*אניטאסונה
*יוסקה
*אנטה קוארה
*סיודד לאגורנו
*גואדלחרה
*טורביז'ה
*ריאל אדאמר ליון

### טבלת זכיות

## קישורים חיצוניים

* 

קטגוריה:ליגות כדוריד
קטגוריה:תחרויות ספורט בספרד
קטגוריה:ספרד: כדוריד
ז'וסלין השלישי, רוזן אדסה

**ז'וסלין השלישי** (אחרי 1130 — אחרי 1190) היה אציל רם מעלה בממלכת ירושלים, אף שנשא בתואר "רוזן אדסה" לא החזיק מעולם ברוזנות שלו כי היא נפלה בשנת 1144 והניסיונות לחדש בה את האחיזה הפרנקית עלו בתוהו.

## לקריאה נוספת
* Robert Lowernce Nicholson, Joscelyn III and the fall of the crusader states 1134 - 1199, E. J. Brill, 1973

## הערות שוליים

קטגוריה:צלבנים
קטגוריה:רוזנות אדסה
פרזול סוסים

300px|שמאל|ממוזער
**פִּרְזוּל סוסים** היא אומנות הטיפול בטלפי הסוסים ובכלל זאת התאמת ואיזון פרסות (מנעלים) לרגל הסוס. מפרזלים משלבים את אומנותו של הנפח (בשל הטיפול והעיצוב של המתכת) עם ידע בפיזיולוגיה ובאנטומיה של הסוס ובבעיות הבריאותיות השונות שסוסים עלולים לפתח ברגליהם (למשל למיניטיס, דלקת העלעלים). תפקידם של המפרזלים אינו מסתכם בהתאמת הפרסה, אלא הם אחראים גם על טיפול בבעיות בריאות ובפציעות. בעבר, טיפלו מפרזלים גם בחיות משק אחרות, אך כיום עיקר הטיפול הוא בסוסים.

פרזול הוא מקצוע עתיק ביותר. בחפירות ארכאולוגיות שנערכו במצד עתרת נמצאו שלדי סוסים ובהמות רכיבה אחרות מן התקופה הצלבנית, אשר פרסותיהם נלקחו מהם. הממצאים העלו כי סוסים ופרדות פורזלו יותר מחמורים. לפני המהפכה התעשייתית היו מקצועות הנפחות והפרזול מקצוע אחד שכלל גם את הטיפול בפרסות הסוסים וגם בייצור או תיקון כלי ברזל. כיום, קיימת התמקצעות של מקצוע הפרזול והמפרזלים מתמקדים רק בטיפול בפרסות הסוסים. קיימים גם תחומים שהשתייכו בעבר לתחום פעילותם של המפרזלים, אך כיום מטפל בהם וטרינר, כמו הטיפול בשיני הסוס.

עיקר עבודת הפרזול היא בחיטוב הטלפיים והתאמת פרסות. כל טלף צריך להיות מותאם לזווית הנוחה ביותר לסוס לעמידה על הקרקע. לעיתים, אם הסוס עובד רבות במשטחים קשים, או אם הוא עובר שינויים בטלפיו, יש צורך להתאים לו פרסות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סוסים בתרבות
קטגוריה:מלאכת יד
תפילת בית המדרש

**תפילת בית המדרש** היא זוג תפילות יהודיות, שנועדו להיאמר עם הכניסה לבית מדרש לצורך לימוד תורה ועם היציאה ממנו.

## רקע
מקור התפילה הוא במנהגו של רבי נחוניה בן הקנה, אשר מסופר עליו במשנה במסכת ברכות, שהיה אומר תפילה בכל יום בכניסתו לבית המדרש וביציאתו:

הברייתא שמובאת בתלמוד מפרטת את נוסח התפילה:

בעקבות מנהגו של רבי נחוניה בן הקנה, הובאו זוג תפילות אלו בספרי הפוסקים כתפילות שעל כל אדם לומר בכניסתו וביציאתו מבית המדרש. מנהגו של האר"י היה לומר את התפלה כל בוקר, גם אם לא נכנס לבית המדרש אלא רק עסק בתורה ביחידות. בעקבותיו התפשט המנהג, וניתן למצוא את נוסח התפילה, יחד עם הוספותיו של האר"י במספר סידורים לאחר תפילת שחרית וכן בדף הכריכה הפנימית של גמרות וספרים תורניים נוספים.

## הערות שוליים

קטגוריה:תפילות ביהדות
קטגוריה:מצוות תלמוד תורה
סבסטיאן קוסטין

**סבסטיאן קוסטין** (**Sebastian Costin**; 11 בספטמבר 1939 – 30 בנובמבר 1997) היה סופר, משורר, מתרגם, עיתונאי ועורך ספרותי יהודי ישראלי שכתב בשפה הרומנית ותירגם מעברית לרומנית.
שיריו הליריים של קוסטין, לעיתים קרובות טרגיים ונוגעים בנושא המוות, "המוזיקליות נראית כה טבעית ונוכחת בכל, עד שאם תקשיב להם היטב, תגלה עשרות שירים דמויי זמר או דמויי בתים של זמר" (אלכסנדרו מירודן).

## ביוגרפיה
סבסטיאן קוסטין נולד בגאלאץ, רומניה ובתום לימודי התיכון, החל משנת 1955 למד בבית הספר לספרות ע"ש מיכאי אמינסקו בבוקרשט ואחר כך בחוג לספרות ולבקורת ספרות באוניברסיטת בוקרשט, אותו סיים בשנת 1960. בשובו לגאלאץ היה ספרן, עבד ב"בית היצירה העממית" ואחר כך כמזכיר הספרותי של התיאטרון המקומי. החל משנת 1967 כתב בביטאון איחוד הנוער הקומוניסטי "סקנטיה טינרטולוי", בו הצטיין במיוחד במדור לבקורת תיאטרון. עבר בהמשך לבוקרשט כעורך באולפני הקולנוע.

## פעילותו הספרותית
קוסטין התחיל לפרסם שירים בעיתונות עוד מגיל 13. ב-1962 פרסם את קובץ השירים Femios ובהמשך חבר, בשם העט **שטפאן מריאן** (Ștefan Marian) לסופר יון מקסימיליאן בכתיבת ספרי בלשים. הוא עלה לישראל ב-1973 והיה לעורך ומזכיר מערכת של עיתונים וכתבי העת בשפה הרומנית בישראל - "**ויאצה** נואסטרה" (Viaţa Noastră), "רביסטה מיה" (Revista mea) (עורך ראשי), "טריבונה מגזין", כמו כן עבד בתוכניות קול ישראל ברומנית. 
במקביל לעבודתו הוא המשיך לכתוב שירים וגם תרגם שירה ישראלית לרומנית, תרגומים שפורסמו ברומניה.

סבסטיאן קוסטין נבחר פעמיים לתפקיד סגן יושב ראש אגודת הסופרים הישראלים בשפה הרומנית ובשנים 1994 עד 1991 היה יושב הראש שלה.

קוסטין נפטר באופן פתאומי בתל אביב בשנת 1997, בגיל 58.

## פרסים ואותות כבוד
*1981 - "פרס ציון" (מיסודו של ברונו לנדסברג) - בגובה אלף דולר - מטעם אגודת הסופרים הישראלים בשפה הרומנית

## מיצירותיו
* 1962 - **Femios** (פמיוס), קובץ שירים.
* **Paşaport pentru moarte** (פספורט למוות) רומן בלשי, נכתב בשיתוף פעולה עם יון מקסימיליאן.
* **Detectivul duce tava** (הבלש נושא את המגש) רומן בלשי, נכתב בשיתוף פעולה עם יון מקסימיליאן.
* 1997 - **Pădurea de aer** (יער אוויר), קובץ שירים
* **Poeme de o zi** - 2002 (פואמות של יום אחד), פורסם לאחר מות המחבר.

## תרגומים
* 1975 **Sunete ebraice** (צלילים עבריים), כולל תרגום לרומנית משירתם של לאה גולדברג, רחל המשוררת וחיים נחמן ביאליק.
*1992 **La marginea cerului** (בשולי השמיים), כולל תרגום לרומנית של מיצירותיהם של חמישים משוררים עבריים.
***Casa din strada Garibaldi**, 1999 ("הבית ברחוב גריבלדי" מאת איסר הראל)
*2003 מספר קטעים ליריים בתוך קובץ התרגומים **Timp fără trup** (זמן ללא גוף) משירתו של סנדו דוד

## הנצחה
***פרס סבסטיאן קוסטין** - לאחר מותו של קוסטין ייסדה אלמנתו, אוג'ניה קוסטין, קרן על שמו, הפועלת במסגרת "החוג התרבותי של ירושלים" ומעניקה כל שנה פרס בגובה 1,500 $ ליוצר ישראלי בשפה הרומנית.

## קישורים חיצוניים
* מאמר הספד על סבסטיאן קוסטין ב-REALITATEA EVREIASCÃ 
* ביוגרפיה 
* אתר מורשת יהדות גאלאץ 
* ארגונים יהודים רומנים מחוץ לרומניה 

## הערות שוליים

קטגוריה:ישראלים ילידי רומניה
קטגוריה:סופרים יהודים רומנים
קטגוריה:עיתונאים ישראלים
קטגוריה:עיתונאים יהודים
קטגוריה:עיתונאים רומנים
קטגוריה:סופרים ישראלים בשפה הרומנית
קטגוריה:משוררים יהודים
קטגוריה:משוררים ישראלים כותבי רומנית
קטגוריה:מתרגמים ישראלים
קטגוריה:מתרגמים מעברית לרומנית
קטגוריה:ספרנים ומידענים ישראלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1939
קטגוריה:ישראלים שנפטרו ב-1997
קואנזים A

שמאל|ממוזער|250px|קואנזים A
שמאל|ממוזער|250px|קואנזים A - מודל תלת-ממדי
**קואנזים A** (באנגלית: Coenzyme A. בכתיבה מקוצרת: CoA) הוא קואנזים הידוע בהשתתפותו בתהליכים מטבוליים ברוב היצורים. המסלולים הביוכימיים המפורסמים שבהם הוא משתתף הם :  סינתזה ופירוק של חומצת שומן, חמצון של פירובט ומעגל קרבס. כקואנזים, אין המולקולה נצרכת ונעלמת, אלא מתחברת עם מולקולה אחרת. כך משמש הקואנזים מעין נשא או מחזיק של המולקולה שתעבור שינוי. השינוי במולקולה יקרה רק במצב שבו היא קשורה לקואנזים. 

## תפקוד
מכיוון שקואנזים A הוא תיול, הוא יכול להגיב עם מלקולה בעלת קבוצה קרבוקסילית על מנת ליצור תיואסטר (קשר סולפידי), ולתפקד למעשה כנשא של מולקולה אחרת. רק אז כמולקולה שלמה יכול להתרחש התהליך הביוכימי של מעבר ממברנות או שינוי כימי.
הדוגמה הנפוצה ביותר היא קישור של קואנזים A עם חומצה אצטית ליצירת אצטיל קואנזים A. אצטיל קואנזים A ממלא תפקיד חשוב מאוד בתהליכים מטבוליים, הן אנאבוליזם (יצירת שומן בחיות) והן קטבוליזים (פירוק סוכר ושומן ביצורים אווירנים). אך ניתן לראות עוד דוגמאות רבות כגון סוקציניל קואנזים A ומלוניל קואנזים A (שניהם במעגל קרבס) ופרופניל קואנזים A (פירוק חומצות שומן אי זוגיות).

## דוגמות נוספות לקבוצות של קואנזים A עם קבוצת פעילה
* :en:Acetoacetyl-CoA
* :en:Coumaroyl-CoA (used in flavonoid and stilbenoid biosynthesis)
* :en:Acyl derived from dicarboxylic acids
* :en:Hydroxymethylglutaryl-CoA (used in isoprenoid biosynthesis)
* :en:Pimelyl-CoA (used in biotin biosynthesis)
* :en:Butyryl CoA

## תהליכי סנתוז קואנזים A
כימית, קואנזים A מורכב משלוש תת-יחידות: cysteamine, pantothenate and adenosine triphosphat.
בביו-סינתזה קואנזים A מסונתז מפנטוטנאט (pantothenat) בתהליך המורכב מחמישה שלבים:

# פנטוטנאט, (, (pantothenate מזורחן ל-4'-phosphopantothenate על ידי האנזים פנטוטנאט קינאז, (pantothenate kinase).
# ציסטאין (cysteine), מצורף לקצה 4' של מולקולת 4'-phosphopantothenate על ידי האנזים phosphopantothenoylcysteine synthease על מנת ליצור מולקולת [4'-pho-N-pantothenoylcysteine), [[PPC).
# מולקולת הPPC עוברת [דה-קרבוקסילציה למולקולת 4'-phosphopantetheine על ידי האנזים phosphopantothenoylcysteine]] decarboxylase]].
# 4'-phosphopantetheine עוברת אדנילציה ומומרת למולקולת dephospho-CoA עי" האנזים phosphopantetheine adenylyl transerase.
# לבסוף, dephospho-CoA מזורחנת באמצעות ATP ומומרת לקואנזים A על ידי האנזים dephosphocoenzyme A kinase.

## לקריאה נוספת

* Karl Miller (1998). Beta Oxidation of Fatty Acids. Retrieved May 18, 2005.
* Charles Ophard (2003). Acetyl-CoA Crossroads. Retrieved May 18, 2005.
* Lehninger: Principles of Biochemistry, 4th edition, David L. Nelson, Michael M. Cox
* Overview of Fatty Acid Oxidation Reactions http://www.elmhurst.edu/~chm/vchembook/621fattyacidrx.html


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קואנזימים
קטגוריה:ביוכימיה
קטגוריה:מטבוליזם
הפיגוע ברחוב בן-יהודה

רחוב בן-יהודה בירושלים היה זירה למספר אירועי טרור במהלך שנותיו. מתוכם,
הליגה האיטלקית בכדוריד

**הליגה האיטלקית הראשונה ב[[כדוריד]]** (באיטלקית: **Serie A - 1ª Divisione Nazionale**) הנקראת גם סרייה א', הוקמה ב-1982. הליגה כוללת את 16 הקבוצות הטובות באיטליה ובכל עונה שלוש קבוצות שסיימו במקומות האחרונים יורדות לליגה השנייה והקבוצות שסיימו בשלושת המקומות הראשונים בליגה השנייה עולות.

האלופה ושתי הקבוצות שמסיימות את הליגה במקומות 2 ו-3 משחקות בגביע האלופות בכדוריד (שמקבילה לליגת האלופות בכדורגל וליורוליג בכדורסל) וכן זוכת הגביע ומקומות 4 ו-5 משחקות בגביע האיגוד האירופאי (שמקביל לליגה האירופית בכדורגל וליורוקאפ בכדורסל).

אלופת הליגה עונדת בעונה הבאה סמל קטן עם דגל איטליה על מדיה, הנקרא "סקודטו" (מגן קטן).

הקבוצה שמייצגת את העיר טריאסטה זכתה בתחרות 17 פעמים.

קטגוריה:ליגות כדוריד
קטגוריה:תחרויות ספורט באיטליה
גד אביגד

**גד אביגד** (נולד ב-30 באפריל 1930) הוא פרופסור לביוכימיה, חתן פרס ישראל למדעים מדויקים לשנת 1957.

## ביוגרפיה
אביגד נולד בשנת 1930 בירושלים לשולמית ולנחמן אביגד. למד בבית הספר התיכון שליד האוניברסיטה והוא בוגר מחזור ט'. בגיל 17 התגייס לשורות הפלמ"ח, יצא להכשרה בכפר בלום ושירת בפלוגה ג' של הגדוד השלישי בחטיבת יפתח. בשנים 1949–1951 היה חבר מייסד בקיבוץ צרעה.

הוא למד באוניברסיטה העברית ובשנת 1958 סיים את לימודי הדוקטורט. כתלמידו של שלמה הסטרין, אביגד השתתף במחקר על סינתזת חומרים אנלוגיים לסוכרוז, עליה זכו יחדיו, בשנת 1957, בפרס ישראל למדעים מדויקים.

אביגד היה פרופסור חבר לביוכימיה באוניברסיטה העברית ובשנת 1970 עזב לארצות הברית ולימד בבית הספר לרפואה על שם רוברט ווד ג'ונסטון בניו ג'רזי.

## חיים אישיים
כיום מתגורר אביגד בניו יורק.

## קישורים חיצוניים
* 
*

## הערות שוליים

קטגוריה:לוחמי הפלמ"ח
קטגוריה:ביוכימאים ישראלים
קטגוריה:סגל האוניברסיטה העברית בירושלים: ביוכימיה
קטגוריה:זוכי פרס ישראל למדעים מדויקים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי התיכון ליד האוניברסיטה
קטגוריה:אנשי היישוב ילידי הארץ
קטגוריה:מייסדי קיבוצים
קטגוריה:צרעה (קיבוץ): אישים
קטגוריה:מהגרים מישראל לארצות הברית
קטגוריה:זוכי פרס ישראל לשנת 1957
קטגוריה:ישראלים שנולדו ב-1930
חלקיק חופשי

בפיזיקה, **חלקיק חופשי** הוא חלקיק הנע באופן חופשי ללא השפעת שום כוח (לא נע תחת שום השפעה של פוטנציאל חיצוני).

בעיית החלקיק החופשי היא אחת הבעיות הפיזיקליות הפשוטות ביותר וניתנת לפתרון באופן מדויק במסגרות תאורטיות שונות (מכניקה קלאסית, מכניקה קוונטית ועוד). הבעיה משמשת כדוגמה ראשונית בלימוד התאוריות הנ"ל ובסיס לפתרון בעיות מסובכות יותר.

## במכניקה קלאסית
עבור חלקיק הנע במימד אחד, הצבת F=0 בחוק השני של ניוטון, נותנת:
:\ m \ddot{x} = 0.

פתרון המשוואה על ידי אינטגרציה נותן את משוואת התנועה של חלקיק חופשי במימד אחד:
: \ x(t) = x_0 + v_0 t
כאשר \ x_0, v_0 הם קבועים שנקבעים לפי תנאי ההתחלה.

ניתן להכליל בקלות את הבעיה עבור חלקיק חופשי רב-ממדי. במקרה זה משוואת התנועה תהיה:
: \ \vec{x}(t) = \vec{x_0} + \vec{v_0} t

מן הפתרונות ניתן לראות שחלקיק חופשי מבצע תנועה במהירות קבועה בקו ישר.

## ב[[מכניקה אנליטית]]

הלגרנז'יאן של חלקיק חופשי חד-ממדי הוא:
: \ L = \frac{1}{2} m \dot{x}^2

עבור חלקיק רב-ממדי, \vec{x} יהיה וקטור d-ממדי, ואז:
: \ L = \frac{1}{2} m \left( \frac{ d \vec{x}}{dt} \right)^2

מביטויים אלו ניתן לקבל את משוואת התנועה של חלקיק חופשי באמצעות משוואות אוילר-לגראנז'.

ההמילטוניאן של חלקיק חופשי חד-ממדי הוא:
: \ H = \frac{p^2}{2 m}
כאשר p הוא התנע של החלקיק.

## במכניקת הקוונטים

במכניקת הקוונטים החלקיק החופשי מתואר על ידי פונקציית גל שפותרת את משוואת שרדינגר
: \ i \hbar \frac{\partial \psi (\vec{x})}{\partial t} = H \psi ( \vec{x} )
כאשר
: \ H = \frac{p^2}{2 m} = \frac{ \hbar ^2 k^2}{2m} = - \frac{\hbar^2}{2m} {\nabla}^2
הוא ההמילטוניאן של חלקיק חופשי.

הפונקציות העצמיות הן גלים מישוריים
: \ \psi ( \vec{x} ) = \frac{1}{\sqrt{V}} e^{i \vec{p} \cdot \vec{x} / \hbar} = \frac{1}{\sqrt{V}} e^{i \vec{k} \cdot \vec{x} } 
ומתאימים למצב בו לחלקיק יש תנע מוגדר. האנרגיות שלהם הן
:  \ \hbar \omega = E_k = \frac{p^2}{2m} = \frac{\hbar^2 k^2}{2 m}

הפתרון הכללי הוא סופרפוזיציה של גלים מישוריים:
: \left.\right.
\psi(\vec{x}, t) = \int
\phi(\vec{k})e^{i(\vec{k}\cdot\vec{x}-\omega t)}
d\vec{k}


אינטגרל מסלול של חלקיק חופשי הוא:
:  \ \psi_{x_0}(x_f,t) = G(x_f, t ; x_0, 0) = \sqrt{\frac{m}{2 \pi i \hbar t}} \exp{ \left( \frac{i m}{2 \hbar t} (x_f - x_0)^2 \right) } 

## בתורת שדות

## ראו גם
* נפילה חופשית
* תנועה בליסטית

קטגוריה:מכניקה
קטגוריה:מכניקת הקוונטים
קטגוריה:מושגים בפיזיקה
נאי

**נאי** (בערבית: **ناي**) הוא כלי נשיפה המהווה חלק מהתזמורת המזרחית הקלאסית (التخت الموسيقي الشرقي). הנאי המסורתי הוא צינור חלול בעל תשעה מפרקים העשוי לרוב מעבקנה או מקנה מצוי. כיום מצויים גם כאלה העשויים PVC, אך איכותם פחותה מאיכות צליל העץ. 

הנגינה על הנאי מתבצעת על ידי נשיפה על קצה הצינור, תוך כדי הטייתו הצידה ולמטה. לנאי הערבי והטורקי 7 חורים (לנאי האיראני 6 חורים), והנגן אוטם אותם לסירוגין באמצעות אצבעותיו כדי להפיק את הצלילים השונים. אחד מהחורים נמצא בצדו האחורי של הנאי, והוא נאטם על ידי האגודל. החור האחורי נקרא חור ה"פלפול" מכיוון שעל ידו עושים בדרך כלל קישוטי נגינה הנקראים "סלסולים". 

נגינה על נאי מתבצעת על פי מקאמאת. קיימים 12 חלילי נאי מתוכם 7 מכוונים לסולמות המז'וריים הבאים: דו, רה, מי, פה, סול, לה, סי. 5 חלילים נוספים מכוונים לסולמות מז'וריים הבאים: דו#/רהb, רה#/מיb, פה#/סולb, סול#/להb, לה#/סיb.

שם החליל נקבע לפי הדרגה השנייה על החליל. לדוגמה - חליל שהצליל הראשון שלו הוא דו ייקרא "חליל רה". 

הנאי מכוון לטונים שלמים חוץ מהדרגה השלישית המונמכת ברבע טון (למשל אם מדובר בחליל "רה" הצליל מי יהיה מונמך ברבע טון).  יש הבונים את הנאי ללא הרבע המונמך בדרגה השלישית.

## נאי טורקי
הנאי הטורקי עשוי מקנה עם תשעה מפרקים כמו הנאי הערבי. אך בדרך כלל הקנה של הנאי הטורקי יהיה ארוך יותר מה שיגרום לצליל להיות נמוך יותר. כמו כן לנאי הטורקי יש בקצה הנשיפה מן כובעון הנקרא "באשפרה" העשוי מקרן הבהמה "בופאלו" לעיתים אף משתמשים ב"באשפרה" מעץ זית שנותן צליל עדין יותר לנאי. כיום יש גם באשפרה מפלסטיק ומשאר חומרים אך שימוש בחומר שונה גורם לצליל המקורי להשתנות.

## נאי פרסי
סוג נוסף של הנאי, הוא נאי פרסי. שיטת הנגינה בנאי הפרסי נעשית באמצעות נשיפה בצמוד לשן, תוך שליטה בצליל על ידי הלשון. בדרך כלל הנאי הפרסי קצר יותר מהנאי הערבי והטורקי, מה שגורם לצליל גבוה יותר.

## קישורים חיצוניים

קטגוריה:כלי נשיפה
קטגוריה:כלי נגינה מזרחיים
קטגוריה:איראן: המצאות
צבא שחרור קוסובו

**צבא שחרור קוסובו** (באלבנית: **Ushtria Çlirimtare e Kosovës** או בראשי-תיבות: **UÇK**) היה ארגון גרילה חצי-צבאי אלבני אשר פעל להשגת עצמאות לחבל קוסובו מידי יוגוסלביה וסרביה בסוף שנות ה-90.

כתב ה-BBC בחבל הבלקן פול ווּד כתב בשנת 2001 כי "צבא שחרור קוסובו הפך לארגון הגרילה המצליח ביותר של העת החדשה". על פי עיתונאי הפלילים, ג'פרי רובינסון, ארגון ה-KLA הוא הוכחה ל"קשר ישיר בין אוסאמה בן לאדן לאלבנים".

המערכה של הארגון נגד כוחות הביטחון של סרביה גררה תגובת נגד חמורה של צבא יוגוסלביה אשר הובילה למלחמת קוסובו שהתחוללה באזור בשנים 1996–1999. ה-CIA, ארצות הברית, האו"ם והרשויות היוגוסלביות מחשיבות את צבא שחרור קוסובו לארגון טרור. הממשלה הסרבית דיווחה שאנשי הארגון הרגו יותר מ-10,000 אזרחים סרבים ואלבנים.

בתגובה לפעולות הגרילה של צבא שחרור קוסובו, הצבא והמשטרה היוגוסלביים פתחו בפעולות נגד אלימות אשר הובילו לעקירתם של אלבנים בני חבל קוסובו ולהברחתם למקדוניה ולאלבניה השכנות. פעולות אלו של צבא יוגוסלביה הוכרזו כטיהור אתני על ידי ארגוני זכויות אדם וממשלות נאט"ו. פעולות אלו ביחד עם מה שנתפס בעיני מדינות אירופה המערבית ככישלון למנוע התרחשות של זוועות במהלך מלחמת בוסניה, הביאו לידי המלחמה הראשונה אי-פעם של נאט"ו נגד מדינה ריבונית (מלחמה שחוקיותה מוטלת בספק עד היום בשל אי קבלת החלטה המאשרת שימוש בכוח במועצת הביטחון של האו"ם).

ישנן טענות כי צבא השחרור של קוסובו כולל כ-1,000 שכירי חרב זרים מאלבניה, ערב הסעודית, תימן, אפגניסטן, בוסניה והרצגובינה וקרואטיה. כמו כן נטען כי בין שכירי החרב היו מדריכים בריטים וגרמנים. שכירי חרב אלה הם לרוב אזרחים אלבנים, ובמיוחד קציני צבא אלבנים לשעבר, שוטרים וחברי כוחות הביטחון הממלכתיים. על פי דיווחים סרביים, מחנות האימונים העיקריים של הארגון באלבניה הם Ljabinot ליד טירנה, טרופוג'ה בסמוך לגבול יוגוסלביה–אלבניה, Kuks ו-Bajram Curi בסמוך לגבול יוגוסלביה–אלבניה. סרביה טוענת כי מקומות אלה מהווים גם את מטה הפיקוד והיחידות של הצבא והמשטרה האלבנית בחלק הצפון-מזרחי של אלבניה והמרכזים לגיוס חסידיו של נשיא אלבניה המודח סאלי ברישה.

ביולי 2014 הכריז התובע הראשי של האיחוד האירופי, קלינט ויליאמסון, כי בכירים בצבא השחרור של קוסובו ביצעו לאחר מלחמת קוסובו פשעי מלחמה חמורים, בכלל זה טיהור אתני של סרבים וצוענים, אלימות מינית, חילול מבני קודש וסחר באיברים.

## ראו גם
*כוח הביטחון של קוסובו
## קישורים חיצוניים

* 

## הערות שוליים

קטגוריה:קוסובו: צבא וביטחון
קטגוריה:ארגוני טרור
קטגוריה:תנועות בדלניות
ימין ישראל

**ימין ישראל** היא מפלגת ימין ישראלית. המפלגה נוצרה כאשר פרופ' שאול גוטמן פרש ממפלגת מולדת במהלך הכנסת השלוש עשרה והקים את סיעת היחיד "ימין ישראל". המפלגה התמודדה בבחירות לכנסת מספר פעמים (לעיתים במשותף עם מפלגות אחרות), אך מעולם לא עברה את אחוז החסימה.

## היסטוריה
ב-24 ביולי 1995 פרש ח"כ שאול גוטמן ממולדת ויצר סיעת יחיד. יחד עם מרים לפיד (שהייתה מס' 4 ברשימת מולדת, אך נשארה מחוץ לכנסת) הוא הקים את המפלגה ורשם אותה אצל רשם המפלגות. כנגד רישום המפלגה הוגשו ונדחו מספר ערעורים לרשם המפלגות ועתירה לבית המשפט העליון.

בבחירות לכנסת הארבע עשרה (1996) התמודדו לפיד וגוטמן בראש רשימה לכנסת, אך המפלגה זכתה ב-2,844 קולות בלבד לא עברה את אחוז החסימה.

המפלגה המשיכה להתקיים, אך לא התמודדה בבחירות לכנסת החמש עשרה (1999). לאחר פרישת גוטמן ולפיד נבחרה אליונור שיפרין כיו"ר המפלגה ופרופ' פול איידלברג נבחר לנשיא המפלגה. בבחירות לכנסת השש עשרה (2003) חברה המפלגה לחרות - התנועה הלאומית בראשות מיכאל קליינר וברוך מרזל. שיפרין הוצבה במקום החמישי ואיידלברג הוצב במקום השביעי ברשימה. גם חרות לא עברה את אחוז החסימה.

בספטמבר 2005 התאחדה ימין ישראל עם חזית יהודית לאומית בראשות ברוך מרזל (מועמד מספר 2 ברשימת חרות לכנסת השש עשרה) ובבחירות לכנסת השבע עשרה (2006) הוצבו שיפרין ואיידלברג במקומות השישי והשביעי בהתאמה. גם רשימה זו לא עברה את אחוז החסימה. במאי 2007 הודיעה ימין ישראל על היפרדותה מחזית יהודית לאומית עקב חילוקי דעות אידאולוגיים
. המפלגה לא השתתפה בבחירות מבחירות לכנסת השמונה עשרה (2009) והלאה.

## נציגי המפלגה בכנסת ומועמדיה בבחירות

## קישורים חיצוניים
* 
* רע"א 7504/95 גאנם יאסין נגד רשם המפלגות, פ"ד נ(2) 45, באתר "נבו"

## הערות שוליים

קטגוריה:ישראל: מפלגות
קטגוריה:מפלגות בישראל שמעולם לא עברו את אחוז החסימה
קטגוריה:מפלגות ציוניות
קטגוריה:סיעות בכנסת
קטגוריה:ישראל: מפלגות ימין היסטוריות
קטגוריה:מפלגות שהוקמו ב-1995
קטגוריה:ערכים שבהם תבנית אתר רשמי אינה מתאימה להוספה אוטומטית
אברהם עצמון

**אברהם עצמון** (1909–1981) היה קצין רפואה ראשי השני בצה"ל. לאחר שחרורו נעשה יו"ר ארגון רופאי בריאות הציבור, מונה לראש האגף לשעת חירום במגן דוד אדום וניהל את המכון לרפואה ספורטיבית ב. בשנת 1962 שימש כיושב ראש צוות - ארגון גמלאי צה"ל.

## ראשית חייו
עצמון נולד בשנת 1909 בפולין. בשנת 1937 גויס לשורות הצבא הפולני, במסגרתו סיים את לימודיו בבית הספר לקציני רפואה בוילנה ובמשך כשנה שירת כרופא צבאי. בין השנים 1939–1941 עבד כרופא כירורג בבית החולים היהודי בלומז'ה.

בראשית מלחמת העולם השנייה הצטרף עצמון לקבוצת פליטים יהודים. במהלך בריחתם נפצע עצמון באורח אנוש והופנה לטיפול רפואי, לאחריו נשלח לגטו סלונים והחל לארגן בו את מערך הבריאות. בעת שהוצא לחקירה, נמלט והצטרף לקבוצת פרטיזנים. במשך כשנתיים (1943–1945) שימש רופא ראשי עבור קבוצות הפרטיזנים.

בתום המלחמה פנה לעלות לארץ ישראל, אך בהגיעו לגרמניה קיבל על עצמו את האחריות להגנת המחנות של שארית הפליטה. הנשק שהועבר לו לצרכים אלו על ידי צבא ארצות הברית הועבר על ידו לארץ עבור ההגנה. בהמשך מונה כמזכיר ארגון שארית הפליטה בגרמניה.

## בישראל
בשנת 1948 עלה ארצה ועם הקמת צה"ל מונה לקצין רפואה פיקודי בפיקוד צפון. כעבור חודשים ספורים מונה כמחליפו של חיים שיבא בתפקיד קצין רפואה ראשי, תפקיד בו החזיק שבע שנים ובו פעל לביסוס מערך הרפואה של צה"ל.

לאחר סיום שירותו פנה עצמון לפעילות רפואית ציבורית. בהיותו חבר הנהלת ההתאחדות לכדורגל היה שותף להקמת המכון לרפואה ספורטיבית. לאחר פטירתו של מייסד המכון, ד"ר בן-ציון זק, מונה עצמון כמנהל המכון. בתקופתו הוקמה המועצה לרפואת ספורט שליד ההתאחדות והונהגו לראשונה בדיקות רפואיות לספורטאים.

בשנת 1962 שימש כיו"ר צוות - ארגון גמלאי צה"ל. שימש בהתנדבות כראש האגף לשעת חירום במד"א. במשך שנים ארוכות סייע בהתנדבות להג"א. במסגרת זו שימש
יועץ רפואי של ראש השירות וקצין קשר עם ארגון מגן דוד אדום, בתקופת מלחמת יום הכיפורים .

## משפחתו
עצמון נישא לרבקה ממשפחת דיסטנפלד ולזוג נולדו בן ובת. הבן ד"ר אל"ם יעקב (קובי) עצמון, שבתפקידו האחרון שימש כמפקד רפואה פיקודי בפיקוד המרכז. הבת אל"ם אירית עצמון, בתפקידה האחרון סגנית דובר צה"ל.

בחודש יוני שנת 1981 חלה ונפטר. נקבר בבית העלמין קריית שאול.

## קישורים חיצוניים

קטגוריה:קציני רפואה ראשיים
קטגוריה:רופאים יהודים
קטגוריה:ישראלים ילידי פולין
קטגוריה:כירורגים ישראלים
קטגוריה:יהודים בשואה: פולין
עצמון
קטגוריה:ניצולי השואה: פולין
קטגוריה:אלופי-משנה בחיל הרפואה
קטגוריה:יהודים בצבא הפולני
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-1981
גופאלאסמודרם ראמצ'נדרן

**גופאלאסמודרם נריאן לייר ראמצ'נדרן** (8 באוקטובר 1922 - 7 באפריל 2001) היה בין המדענים ההודים החשובים של המאה ה-20, אשר תרם רבות בתחומי הביולוגיה והפיזיקה. בתחום הביולוגיה המבנית והביוכימיה נודע בעיקר בזכות דיאגרמת ראמצ'נדרן.

## נקודות ציון עיקריות
ראמצ'נדרן נולד בעיר ארנקולום (קוצ'ין) אשר נמצאת בדרום הודו. בשנת 1942 הצטרף למחלקת הפיתוח של הנדסת החשמל במכון למדעים של הודו, אך בעקבות התעניינותו בפיזיקה עבר למחלקה לפיזיקה והשלים כתיבת עבודות מאסטר ודוקטורט תחת פיקוחו של חתן פרס נובל צ'נדרסקהרה ראמן.

בשנת 1947 חקר בעיקר את התכונות הפיזיקליות והאופטיות של גבישים. במהלך מחקרו השתמש בקרני רנטגן על מנת למצוא את טופוגרפית הגביש, דבר אשר תרם רבות למחקר בתחום התפתחות הגבישים. באוניברסיטת קיימברידג' חקר את השימושים של שימוש בפיזור קרני רנטגן והשלים דוקטורט בשנת 1949. לאחר קבלת התואר, חזר למכון למדעים של הודו ועבד כעוזר פרופסור לפיזיקה. בשנת 1952 עבר לאוניברסיטת מדראס כפרופסור וראש המחלקה לפיזיקה והמשיך את עבודתו בתחום פיזיקת גבישים.

בשנת 1954, קבע ביחד עם הקריסטלוגרף גופינאט קארט את המבנה הלולייני המשולש של הקולגן. בשנת 1970 ייסד את היחידה לביופיזיקה מולקולרית במכון למדעים של הודו, לימים הפכה למרכז ללימודים מתקדמים לביופיזיקה וקריסטלוגרפיה.

ראמצ'נדרן וא. לקשמינריאנה פיתחו אלגוריתם לתיקון העווית הנגרמת בטומוגרפיה באמצעות קרני רנטגן ששיפר את איכות התוצאות לאין שעור. בעקבות התיקון החל ייצור המוני של סורקים בקרני רנטגן, אשר מסוגלים ליצור תמונות טומוגרפיות ברזולוציה גבוהה.

בשנת 1999 האגודה הבינלאומית לקריסטלוגרפיה נתנה לראמצ'נדרן את פרס הוולד על "תרומתו היוצאת דופן לתחום הקריסטלוגרפיה". בשנותיו האחרונות לקה ראמצ'נדרן בשבץ ובמחלת פרקינסון, ונפטר בשנת 2001, והוא בן 78.

## פיתוח דיאגרמת ראמצ'נדרן
ממוזער|250px|דיאגרמת ראמצ'נדרן
בניסיון לקבוע את האפשרויות השונות בקיפול השרשרת הפוליפפטידית, פיתח ראמצ'נדרן אלגוריתם מתמטי שעומד בבסיס דיאגרמת ראמהצ'אנדרן (מכונה גם מפת רמצ'אנדרן). דיאגרמה זו ממפה את הזוויות בין הקשרים הכימיים לאורך שרשרת חומצות האמינו המרכיבות חלבון נתון. בהפשטה, הדיאגרמה מתבססת על שתי הנחות יסוד:
#כל אטום בשרשרת הפוליפפטידית מיוצג ככדור קשיח.
#אסורות קונפורמציות בהן המרחק בין שני אטומים קטן מסכום הרדיוסים בשל הפרעה מרחבית (הפרעה סטרית).
דיאגרמה זו פורסמה בשנת 1963 בירחון לביולוגיה מולקולרית והפכה לכלי חיוני בקביעת המבנה המרחבי של החלבון. כיום משמשת הדיאגרמה בעיקר לאימות וחשיפת שגיאות במבנים מוצעים של חלבונים.

קטגוריה:פיזיקאים הודים
קטגוריה:מדענים הודים
קטגוריה:אישים טמילים
קטגוריה:עמיתים זרים בחברה המלכותית
קטגוריה:ביופיזיקאים הודים
קטגוריה:הודים שנולדו ב-1922
קטגוריה:נפטרים ב-2001
חיים המבורגר

**חיים אליהו יוסף המבורגר** (כ"ג באדר תרכ"ח, 1868- כ"ג בכסלו תשי"ב, 1951) – היה מינהלן, מומחה לכספים ולסדרי הדואר בירושלים של המאה ה-19.

## קורותיו
נולד כבן שני לאביו נתן צבי המבורגר, ולרחל בת ר' ראובן כהן. אביו ייסד את "בנק נתן המבורגר" והיה בנו של משה נאוועמעסטע, תלמיד "החתם סופר", שעלה ארצה עם משפחתו מפרשבורג בשנת תרי"ז. הוא נקרא על שם אחיו הבכור, אליהו, שמת בילדותו.
הוא עסק בניהול בכולל אונגרין בירושלים, אחד מהכוללים החשובים של היישוב הישן. לאחר מכן, או במקביל, עבד גם ב**בנק נתן המבורגר**, נחשב למומחה לאיתור שטרי כסף מזויפים - מומחיות חשובה בזמנו. עבד בשרות הדואר האוסטרי והרוסי שניהל אביו. השתתף בניסיון להקים כפר עברי בסביבות ירושלים בשם "קהלת יעקב" "בו יהיה לכל חבר בית ומשק זעיר". היה מראשי המסחר היהודי בעיר.
בשבט תרמ"ד נשא לאישה את חנה יוטא בת הרב אריה מרדכי רבינוביץ.
לשניים נולדו שתי בנות. בתו, חוה אסתר, הייתה אשתו הראשונה של הסופר אליעזר ריבלין, גורשה לדמשק במלחמת העולם הראשונה ונפטרה שם בי"ט בטבת תרע"ח. הבת בתיה נישאה למשה אריה צייגר בארצות הברית.

בשל מצוקות פרנסה נסע לגרמניה, שם ציפה לעסוק בבנקאות. נסע לרוסיה וניהל את הסוכנות של כרמל מזרחי. המשיך לרומניה, שם ניהל בית מדרש למורים. בימי מלחמת העולם הראשונה נסע לאוסטריה, ביוזמת הקונסול האוסטרי בעיר, וארגן משם מגבית לטובת יהודי ירושלים. הוא שיתף פעולה עם הקרן הקיימת לישראל וכך נוצר שיתוף בין היישוב הישן לבין הפעולות לגאולת הארץ. חזר ארצה באלול תרפ"ט ועסק בכתיבת זכרונות.

מפורסמת צוואתו של סבו "משה נאוועמעמסטר" המובאת בזכרונות ארץ ישראל ובה המלצה לצאצאיו לשמור נאמנות לארץ.

## יצירתו
* **ספורים ומעשיות של כולל שומרי החומות**, עם מעט תבלין ושיחת חולין, ירושלים, תרצ"ה
* **שלשה עולמות**, א–ג, ירושלים, תרצ"ט–תש"ח [1938–1948]:
** חלק א': **עולמו של הסבא** – רבי משה נאועמעסטא, ראש משפחת המבורגר בירושלים, ו**עולמו של אבא** – רבי נטע הרש המבורגר
** חלק ב'–ג': **עולמי שלי** – קורות חיי בירושלים בין השנים תרכ"ח–תרצ"ב
* "ישיבת 'בית ישראל' בבוהוש – זכרונות", **[[צפונות]]**, י (טבת תשנ"א), עמ' פח–צה; יא (ניסן תשנ"א), עמ' צג–צז; יב (תמוז תשנ"א), עמ' פט–צו

## לקריאה נוספת
* אברהם יערי, זכרונות ארץ ישראל - כרך א' פרק כ"ד, סדרי הדואר בארץ ישראל, מזכרונות חיים המבורגר בסוף המאה ה-19 - תנאי משלוח הדואר לפי בתי הדואר: בית הדואר הממשלתי, העות'מאני - הדואר האסטרי - חשבון הדואר הרוסי וכן הדואר היהודי.
* 

## קישורים חיצוניים
* 

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:בנקאים ביישוב
קטגוריה:יהודים הקבורים בהר המנוחות
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ישראלים שנולדו ב-1868
קטגוריה:ישראלים שנפטרו ב-1951
מרלו

ממוזער|כרם ענבי מרלו
[ממוזער|יין מרלו מ[קליפורניה]]
**מרלו** (בצרפתית: **Merlot**) הוא זן ענבים אדומים המשמש להפקת יין. ליין סמיכות בינונית וטעמו מזכיר אוכמניות, שזיפים וצימוקי קוראנט. ענבי המרלו נחשבים לרכים ו"בשרניים", ונוכח הבשלתו המוקדמת של הפרי מעורבבים תכופות יחד עם ענבי הקברנה סוביניון המבשיל מאוחר יותר. גמישות זו תרמה להפיכתו של המרלו לאחד מסוגי היין הנפוצים ביותר בארצות הברית ובצ'ילה.

## תולדות הזן והרכבו
אזכורו הראשון של המרלו מופיע ברשמיו של פקיד מקומי בעיריית בורדו, צרפת, בהם התייחס בשנת 1784 ליין שנוצר בכרם באזור ליבורנה כאחד מהטובים באזור. שם הזן מקורו במילה הצרפתית "מרלו", שפירושו "שחרור צעיר"; אפשר שהכינוי נובע מצבעו הכחול-עמוק של הענב, או לחלופין מאהבת הענבים הידועה של ציפורי השחרור. החל מהמאה ה-19 נשתל הזן באופן סדור באזור ז'ירונד שבדרום מערב צרפת.

באיטליה זוהה הזן לראשונה בסביבות ונציה תחת הכינוי הנרדף "בורדו" בשנת 1855. הענב הגיע גם לשווייץ מבורדו ואף תועד בקנטון טיצ'ינו בין השנים 1905–1910.

חוקרים באוניברסיטת קליפורניה בדייוויס סבורים כי מרלו הוא תת-זן של קברנה פרנק, בדומה לקרמנרה (Carménère), זן צרפתי קדום שכמעט ונכחד בצרפת נוכח רגישותו הגבוהה לכנימות הפילוקסרה . עד שנת 1993, תעשיית היין הצ'ילאנית שיווקה בטעות כמויות גדולות של יין שהופק מענבי הקרמנרה כיין מרלו.

## אזורי גידול עיקריים
מרלו גדֵל בעיקר בצרפת (שם הוא זן הענבים השלישי בתפוצתו), איטליה (החמישי בתפוצתו), קליפורניה, רומניה, ובמידה פחותה יותר באוסטרליה, ארגנטינה, חצי האי ניאגרה בקנדה, צ'ילה, ניו זילנד, דרום אפריקה, שווייץ, קרואטיה, הונגריה, מונטנגרו, סלובניה, וחלקים אחרים בארצות הברית דוגמת וושינגטון ולונג איילנד. מרלו גדֵל באזורים בהם גדל גם קברנה סוביניון, אולם העדיפות היא לגדל מרלו במתחמים הקרים ביותר באזורים אלה. באזורים חמים מדי, ענבי המרלו מבשילים מוקדם מדי.

בהתאם למתכון הייצור המסורתי בבורדו, תפקיד המרלו הוא להוסיף למִמְסָךְ סמיכות ורכות. אף שבבורדו מהווה המרלו כ-50%–60% מהיקף הנטיעה והגידול, ביינות הממסך המיוצרים באזור הוא מהווה רק כ-25% מהמשקה הכולל. עם זאת, ישנם יינות בהם מרלו הוא הרכיב העיקרי בתערובת, במיוחד באזורי פומרול (Pomerol) וסנט אמיליון. אחד מהיינות המפורסמים והנדירים בעולם, שאטו פטרוס, מבוסס כמעט כולו על ענבי מרלו.

## הגפן
הזן מאופיין באשכולות רופפים ובפרי גדול מהממוצע. הגוון הוא פחות שחור/כחול מענבי הקברנה סוביניון אך כולל קליפה דקה יותר, ומעט יותר טאנין. בהשוואה לקברנה, ענבי המרלו מתוקים יותר ובעלי שיעור נמוך יותר של חומצה מאלית.

מרלו משגשג על אדמה קרה, ובדרך כלל מבשיל עד כשבועיים מוקדם יותר מקברנה סוביניון.

לגיזום הגפן יש חשיבות רבה. יש הטוענים כי הפחתת יבול המרלו באמצעות גיזום הגפנים ודילול האשכולות משפרת את איכות היין. גם גיל הגפנים חשוב, וליין המופק מגפנים עתיקות יש "אופי" מיוחד.

לענבי המרלו יש נטייה להבשלת יתר מהירה מרגע שהם מגיעים לשלב הבשלות הראשוני, לעיתים תוך ימים ספורים. ישנן שתי גישות מרכזיות באשר לזמן המתאים לבצור מרלו. הייננים של יקב שאטו פטרוס דוגלים בבציר מוקדם על מנת לשמר את חומציותו של היין ודקויות הטעם, כמו גם את פוטנציאל היישון שלו. יצרנים אחרים מעדיפים לבצור מאוחר יותר וכך לקבל תוספת פירותיות הנובעת מבשלות-יתר מסוימת של הפרי.

## קישורים חיצוניים

קטגוריה:זני ענבים
שריר הסובך השלש ראשי

**שְׁרִיר הַסֹּבֶךְ הַשְּׁלָשׁ רֹאשִׁי** (TA: Musculus triceps surae) מתייחס לסיווג של שני שרירים (לפי הסיווג המקובל) כשריר אחד בעל שלושה ראשים. שני ראשי שריר הסובך נוספים לראש האחד של שריר הסוליה ליצירת הסובך השלש ראשי.

הקצה המרוחק (התחתון) של שריר הסובך השלש ראשי, או הקצוות המרוחקים של שריר הסובך ושל שריר הסוליה, מתאחדים לגיד אחד משותף בשם גִּיד הַשָּׁרִיר הַשְּׁלָשׁ רֹאשִׁי (tendo musculus tricipitis) או גיד העקב (Tendo calcaneus). הגיד מוכר גם בשם גיד אכילס, לפי האגדה שנקשרה באזור עקבו של אכילס. הגיד נאחז בחלק האחורי של עצם העקב.

## ראו גם
* רפלקס הקרסול

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שרירי הגפיים התחתונות
נפת עכו

**נפת עכו** היא נפה במחוז הצפון של מדינת ישראל. שטחה הוא 928 קמ"ר, והיא חופפת בקירוב לאזור הגליל המערבי. היא קרויה על שם העיר עכו, אם כי העיר הגדולה ביותר בה היא נהריה.

למרות השתייכות הנפה למחוז הצפון, מבחינה שיפוטית היא בתחום סמכותו של בית המשפט המחוזי בחיפה, ולא של זה בנצרת (כשאר הנפות במחוז הצפון).

נפת עכו נוצרה בהחלטת ממשלת ישראל בשנות ה-50, על בסיס נפת עכו של המנדט הבריטי. בשנת 1984 אימץ משרד הפנים הצעה לפיצול הנפה לשתי נפות: נפה אחת במישור החוף הצפוני שתצורף למחוז חיפה ונפה אחת באזור ההררי שמרכזה בכרמיאל. ההחלטה אושרה על ידי הממשלה, אך לאחר מכן הוקפא ביצועה לעת לא קבוע.

שיעור הילודה של יהודים בנפה הוא 2.19 ילדים לאישה, בעוד שיעור הילודה הערבי הוא 2.00 ילדים לאישה.

## שטח
ממשלת ישראל, על פי הסמכות שהוענקה לה בפקודת סדרי השלטון והמשפט, קבעה שגבולות נפת עכו יהיו:

## חלוקה מוניציפלית
נפת עכו כוללת שישה אזורים טבעיים, שבהם 131 יישובים בסך הכול:

שלוש מועצות אזוריות נכללות בשטח הנפה בשלמותן: מטה אשר, מעלה יוסף ומשגב, וגם יישובים מסוימים של המועצות האזוריות הגליל העליון ומרום הגליל.

## הערות שוליים

עכו
עכו
המנון חוף השנהב

**השיר של אבידג'אן** - ה**אביג'אנז** (בצרפתית: **L'Abidjanaise**) הוא **[[המנון לאומי|ההמנון הלאומי]] של [[חוף השנהב]]**. ההמנון אומץ רשמית בשנת 1960 ונשאר ההמנון הלאומי של המדינה, אף על פי שבירתה של חוף השנהב הועברה ליאמוסוקרו בשנת 1983. מילות ההמנון נכתבו על ידי מתייה אקרה, יואכים בוני ופייר מארי קוטי, אשר גם הלחין את ההמנון יחד עם פייר מישל פנגו.

## מילות השיר

## ראו גם

## קישורים חיצוניים

חוף השנהב
קטגוריה:חוף השנהב: סמלים לאומיים
משה קורדובה

**משה קורדובה** (1922 – ספטמבר 1985) היה רופא ישראלי שכיהן כקצין רפואה ראשי בצה"ל בשנים 1972–1975.

## קורות חיים
קורדובה נולד בשנת 1922 בבולגריה. עלה ארצה ב-1944 ועבד כברזלן בניין עד שנת 1947, עת יצא לפריז והחל בלימודי רפואה. בשובו ארצה, בשנת 1955, התגייס לצה"ל.

בראשית שרותו הצבאי שימש קורדובה כרופא חטיבת גולני, בתקופת מבצע קדש. לאחר מכן מונה למפקד קורס קציני רפואה ובשנת 1964 מונה לקצין רפואה פיקודי בפיקוד הצפון (תפקיד בו שימש גם במלחמת ששת הימים). מפיקוד הצפון קודם לסגן קצין רפואה ראשי ובשנת 1972 מונה לקצין רפואה ראשי. שירת בתפקידו גם בתקופת מלחמת יום הכיפורים. כעבור שלוש שנים סיים את שירותו הצבאי.

לאחר שחרורו היה בצוות ההקמה של מרכז רפואי וולפסון ועמד בראשו במשך 4 שנים.

## קישורים חיצוניים
* 

## הערות שוליים

קטגוריה:עולים במלחמת העולם השנייה
קטגוריה:ישראלים ילידי בולגריה
קטגוריה:חיילי חטיבת גולני
קטגוריה:חיילי צה"ל במלחמת סיני
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת יום הכיפורים
קטגוריה:קציני רפואה ראשיים
קטגוריה:תתי-אלופים בחיל הרפואה
קטגוריה:רופאים ישראלים
קטגוריה:מנהלי המרכז הרפואי ע"ש אדית וולפסון
קטגוריה:אישים הקבורים בבית העלמין הדרום
קטגוריה:ישראלים שנולדו ב-1922
קטגוריה:ישראלים שנפטרו ב-1985